И лъэр жану иджыри илъэс куэдкIэ псэуну
Философие щIэныгъэхэм я доктор, техникэ щIэныгъэхэм я кандидат, профессор, Социальнэ егъэджэныгъэмкIэ Урысей академием, Дунейпсо кадровэ академием я академик Хъурей Феликс Ахьмэд и къуэм и ныбжьыр илъэс 80 ирокъу. Зи гъащIэ псор къыщалъхуа хэкур ефIэкIуэным-рэ къызыхэкIа лъэпкъым зиужьынымрэ тезыухуа цIыху гъуэзэджэщ Хъурейр. ЦIыхубэ депутату щыщыта илъэсхэми, IуэхущIапIэ зэмылIэужьыгъуэхэм я унафэщIу щылэжьами, Феликс зэфIигъэкIыр и пщэрылъ къудейм и закъуэкъым, атIэ куэдым нэсу, цIыхухэм защIигъакъуэу апхуэдэщ. ЩIэныгъэ куу бгъэдэлъым и Iэужьщ иджыпсту цIыхухэм ядж абы и IэдакъэщIэкIхэр.
Дохъуэхъу къилэжьа пщIэрэ щхьэрэ иIэу къызэрыгъуэгурыкIуэм къыхупищэну, узыншагъэ быдэ иIэу, и щIэблэм ящыгуфIыкIрэ и лъэр жану иджыри илъэс куэдкIэ ди япэ итыну.
Дунейпсо, Къэбэрдей Адыгэ Хасэхэр,«Адыгэ псалъэ» газетыр,
«Iуащхьэмахуэ» журналыр, КъБР-м и радиор,«Эльбрус»
тхылътедзапIэр, КъБКъУ-р.
Хъурей Феликс Ахьмэд и къуэм и ныбжьыр
бадзэуэгъуэм и 20-м илъэс 80 ирикъуащ
Республикэм щыцIэрыIуэ унафэщIыр, къызэгъэпэщакIуэр илъэс куэдкIэ и унафэщIу щытащ Къэбэрдей-Балъкъэрым транспортымкIэ и управленэм икIи а IэнатIэр къэралым щынэхъыфI дыдэхэм ящыщ ищIын хузэфIэкIащ.
Хъурей Феликс зэфIэкIышхуэ зыбгъэдэлъ щIэныгъэлIщ, щIалэгъуалэм я гъэсакIуэщ. Абы къаруушхуэ ирихьэлIащ ди цIыхухэм я зэхэщIыкIыр къэIэтыным. Иужьрей илъэсхэм абы иригъэкIуэкIа творческэ лэжьыгъэшхуэмрэ къыдигъэкIа тхылъхэмрэ нэрылъагъу къыпщащI цIыху щхьэхуитым и гупсысэхэр зэрылъагэр, фIым зэрыхуэунэтIар.
Котляровхэ Мариерэ Викторрэ я тхылъ тедзапIэр Феликс Ахьмэд и къуэм йохъуэхъу узыншагъэрэ гуфIэгъуэкIэ гъэнщIа илъэс насыпыфIэ куэд адэкIи къигъэщIэну, гупсысэ щIэщыгъуэ куэд къытхузэIуихыну.
